Í tilefni af Degi gegn einelti . Fátt er foreldrum mikilvægara en að börnum þeirra líði vel í skólanum , eigi góða félaga og vini , hafi sjálfstraust og góða sjálfsmynd . Fátt er foreldrum mikilvægara en að börnum þeirra líði vel í skólanum , eigi góða félaga og vini , hafi sjálfstraust og góða sjálfsmynd . „ Þú mátt ekki vera með í leiknum “ eða „ ég vil ekki leiða þig “ eru orð lítilla leikskólabarna í íslenskum leikskólum , barna sem eru að fóta sig í flóknum heimi og læra samskipti við jafnaldra sína . Svona samskipti virðast sakleysisleg , en ef þau eru endurtekin gagnvart sama barninu án þess að hinir fullorðnu grípi inn í , skapast mynstur sem getur þróast út í einelti eða útilokun og varað árum saman . Mikilvægt er að byrgja brunninn og það er á ábygð hinna fullorðnu . Barnaheill - Save the Children á Íslandi bjóða leikskólum nú til notkunar forvarnarefni gegn einelti . Efnið nefnist Vinátta , eða Fri for mobberi í Danmörku þaðan sem það er upprunið . Vinátta byggir á nýjustu rannsóknum á einelti og samanstendur af verkefnatösku með raunhæfum verkefnum fyrir börnin og leiðbeiningum fyrir starfsfólk , en efnið er einnig notað með foreldrum . Árangur af notkun þess er mældur reglulega og reynist mjög góður . Samkvæmt Vináttu er litið á einelti sem félagslegt , menningarlegt og samskiptalegt mein , en ekki einstaklingsbundið vandamál eins og áður var gjarnan álitið . Vinátta leggur áherslu á hópinn sem heild og að vinna með viðhorf og samskiptamynstur . Ekki er einblínt á að einhver sé slæmur og annar góður , ekki á geranda eða þolanda . Í Vináttu eru börnin þjálfuð í að setja sér mörk og bregðast við órétti sem þau og félagarnir eru beitt . Það sem einkennir barnahópa þar sem einelti nær ekki að þrífast er hár þröskuldur umburðarlyndis og samkennd . Börnin njóta virðingar og viðurkenningar . Þau finna sér sinn eðlilega sess í hópnum sama hver þau eru , hvernig þau líta út , hvaða hlutverki þau gegna eða hvers þau eru megnug . Gildi margbreytileikans er virt og umburðarlyndi fyrir því að hópurinn sé samsettur úr mismunandi einstaklingum með mismunandi einkennum og styrkleikum . Þar er jákvæður og góður skólabragur . Á því byggir Vinátta . Haustið 2014 tóku starfsmenn í sex leikskólum í jafnmörgum sveitarfélögum þátt í námskeiði á vegum Barnaheilla til að öðlast rétt til að nota Vináttu-námsefnið . Það er óhætt að segja að mikil ánægja sé með efnið meðal starfsfólks , barna og foreldra og góður árangur er af notkun þess . Nú hafa 25 nýjir leikskólar sótt um að fá efnið til notkunar